**APSTIPRINĀTS**

Kandavas novada domes

Žūrijas komisijas sēdē

2017. gada 06.martā

Protokols Nr.1

**METU KONKURSA**

**„Meta izstrāde skvēra pie Bruņinieku pilskalna Kandavā pārbūvei”**

**ID Nr. KND 2017/4\_mk**

NOLIKUMS

**Kandava**

**2017**

1. VISPĀRĪGA INFORMĀCIJA

* 1. **Nolikumā lietotie jēdzieni:**

1. **Metu konkurss:** iepirkuma procedūras veids, kas tiek rīkots saskaņā ar Publisko iepirkumu likumu un Ministru kabineta 2017.gada 28.februāra noteikumiem Nr.107 „Iepirkuma procedūru un metu konkursu norises kārtība”, Sarunu procedūra tiks rīkota ar metu konkursa uzvarētāju/-iem saskaņā ar Publisko iepirkuma likuma 8.panta septītās daļas astoto punktu.
2. **Interesents:** fiziska vai juridiska persona, vai šādu personu apvienība, kura ir ieinteresēta piedalīties attiecīgajā metu konkursā.
3. **Dalībnieks:** fiziska vai juridiska persona, vai šādu personu apvienība, kura iesniegusi meta piedāvājumu dalībai metu konkursā.
   1. **Iepirkuma identifikācijas numurs:** KND 2017/4\_mk
   2. **CPV kods:** 71220000-6 Arhitektūras projektēšanas pakalpojumi

1.4. **Pasūtītāja nosaukums, adrese un citi rekvizīti:**

|  |  |
| --- | --- |
| **Pasūtītāja nosaukums:** | Kandavas novada dome |
| **Juridiskā adrese:** | Dārza iela 6, Kandavā, Kandavas novadā, LV-3120 |
| **Reģistrācijas numurs:** | 90000050886 |
| **Banka:**  **Konta numurs:**  **Kods:** | A/S „SEB banka”  LV73UNLA0011 0101 3057 3  UNLALV2X |
| **Kontaktpersona:** | Par metu konkursa norisi:  Valda Stova, t. 63107375  [valda.stova@kandava.lv](mailto:valda.stova@kandava.lv)  Par tehniskiem jautājumiem;  Jānis Jefremovs, t.63107373  [janis.jefremovs@kandava.lv](mailto:janis.jefremovs@kandava.lv)  Par idejiskiem jautājumiem;  Santa Āboliņa, t.63182030  [santa.abolina@kandava.lv](mailto:santa.abolina@kandava.lv) |
| **Tālruņa numurs :** | 63182028 |
| **Faksa numurs:** | 63182027 |
| **E-pasta adrese:** | [dome@kandava.lv](mailto:dome@kandava.lv) |
| **Darba laiks:** | Pirmdienās: 08:00 – 19:00  Piektdienās: 08:00 - 15:00  Pārējās darba dienās: 08:00 – 17:00  Pusdienu pārtraukums: 12:00 – 13:00 |

1.5. Metu konkursa „Meta izstrāde skvēra pie Bruņinieku pilskalna Kandavā pārbūvei ” (turpmāk - Konkurss) priekšmets ir būvprojekta mets (turpmāk - Mets) skvēra pie Bruņinieku pilskalna Kandavā pārbūvei. Metā ir jāietver arhitektoniskais risinājums un teritorijas labiekārtojums saskaņā ar projektēšanas uzdevumu (1.pielikums) un kopējās teritorijas topogrāfiju (2. pielikums).

1.6. Pasūtītāja kopējais plānotais finansējums Meta realizācijai (ar būvdarbiem) ir 500 000 EUR (pieci simti tūkstoši *euro* un 00 centi) EUR bez PVN. „Meta izstrāde skvēra pie Bruņinieku pilskalna Kandavā pārbūve” meta realizācijai paredzētajā summā ietilpst:

būvprojekta izstrāde, autoruzraudzība un būvniecības izmaksas. Ja dalībnieka finanšu piedāvājums meta realizācijai sarunu procedūrā pārsniegs Pasūtītāja plānoto finansējumu (EUR 500 000,00 bez PVN), tas tiks atzīts par neatbilstošu.

1.7. Iesniegto piedāvājumu vērtēšanu veic ar Kandavas novada domes sēdes 2017.gada 23.februāra lēmumu (protokols Nr.2 12.§) apstiprinātā žūrijas komisija (turpmāk - Žūrija). Žūrija papildus var pieaicināt un ņemt vērā citu profesionālu ekspertu viedokļus. Eksperti nepiedalās lēmumu pieņemšanā par godalgu sadalījumu.

1.8. Žūrijas sastāvs:

Komisijas priekšsēdētājs: Egīls Dude- Kandavas novada domes izpilddirektors;

Komisijas locekļi: Jānis Jefremovs- Kandavas novada domes Būvvaldes vadītājs, arhitekts;

Baiba Beķere- arhitekte;

Santa Āboliņa- Kandavas novada domes Attīstības nodaļas projektu vadītāja;

Dace Rudēvica- Kandavas novada domes Finanšu nodaļas vadītāja;

Anita Neilande- ainavu arhitekte.

Komisijas atbildīgā sekretāre – Valda Stova.

1.9. Metu konkursa norisi nodrošina un par iesniegto Metu un dalībnieku devīžu anonimitāti līdz metu vērtēšanas beigām atbild: Konkursa Žūrijas atbildīgā sekretāre - Valda Stova (Kandavas novada domes Iepirkumu speciāliste, adrese- Dārza iela 6, Kandava, e-pasts: [valda.stova@kandava.lv](mailto:valda.stova@kandava.lv)).

1.10. Dalībnieki ir atbildīgi par to, lai Mets būtu izstrādāts ievērojot pasūtītāja prasības, spēkā esošos Latvijas Republikas normatīvos aktus, starptautiskos standartus un labās prakses piemērus (praktiskus un efektīvus risinājumus, kas jau tiek pielietoti un darbojas).

2.METU KONKURSA NOLIKUMA SAŅEMŠANA UN INFORMĀCIJAS APMAIŅA METU KONKURSĀ

2.1. Metu konkursa nolikums (turpmāk - Nolikums) un tā pielikumi, Žūrijas sniegtās atbildes uz interesentu jautājumiem elektroniskā formā pieejamas Pasūtītāja mājas lapā interneta vietnē [www.kandava.lv](http://www.kandava.lv) vai arī Kandavas novada domē (103. Kabinetā, Dārza ielā 6, Kandavā, Kandavas novadā) pirmdienās no plkst. 8.00 līdz plkst.12.00 un no plkst. 13.00 līdz plkst.19.00, otrdienās, trešdienās un ceturtdienās no plkst. 8.00 līdz plkst.12.00 un no plkst. 13.00 līdz plkst.17.00, piektdienās no plkst. 8.00 līdz plkst.12.00 un no plkst. 13.00 līdz plkst.15.00.

2.2. Informācijas apmaiņa Konkursa ietvaros notiek latviešu valodā pa pastu, faksu vai elektroniski. Papildu informāciju interesents pieprasa, nosūtot jautājumu Pasūtītājam uz faksa Nr. (+371) 63182027, nosūtot pa pastu vai iesniedzot personīgi Kandavas novada domē: Dārza iela 6, Kandava, Kandavas novads, LV-3120, 202.kabinets vai nosūtot elektroniski uz e – pasta adresi: [dome@kandava.lv](mailto:dome@kandava.lv).

2.3. Komisija pēc Interesenta rakstiska pieprasījuma sniedz papildu informāciju par Nolikumu, ja ir laikus pieprasīta papildu informāciju par Konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai Dalībnieku atlasi.

2.4. Tiek uzskatīts, ka visi interesenti papildus informāciju ir saņēmuši brīdī, kad tā publicēta Pasūtītāja mājaslapā interneta vietnē [www.kandava.lv](http://www.kandava.lv).

2.5.Ja interesents laikus rakstiski pieprasa papildus informāciju par Konkursa Nolikumu, Žūrija to sniedz 5 (piecu) dienu laikā pēc pieprasījuma saņemšanas, bet ne vēlāk kā 6 (sešas) dienas pirms piedāvājumu iesniegšanas termiņa beigām, kas norādīts Nolikuma 3.1.apakšpunktā.

3. PIEDĀVĀJUMA IESNIEGŠANAS KĀRTĪBA

3.1. Dalībniekiem piedāvājumi jāiesniedz Kandavas novada domē, 202.kabinetā (Dārza iela 6, Kandavā, Kandavas novadā) līdz 2017.gada 05.jūnijam plkst. 13:00.

3.2. Dalībnieks iesniedzot Metu, no Pasūtītāja var pieprasīt apliecinājumu tam, ka Konkursa piedāvājums (turpmāk tekstā - Piedāvājums) saņemts un reģistrēts.

3.3. Uz Piedāvājuma iesaiņojuma tiek izdarīta atzīme, kurā norādīts saņemšanas datums un laiks.

3.4. Visus izdevumus, kas saistīti ar Meta sagatavošanu un iesniegšanu, Dalībnieks sedz par saviem līdzekļiem. Dalībnieks atbild par Meta piegādāšanas un iesniegšanas veida drošību un sedz visus ar to saistītos izdevumus. Pasūtītājs nesedz un nekompensē šos izdevumus neatkarīgi no Konkursa norises un rezultātiem.

3.5. Konkursā viens Dalībnieks var iesniegt vairākus Meta variantus, kas noformējami atsevišķi atbilstoši Nolikuma prasībām.

3.6. Dalībnieks var atsaukt vai mainīt savu Metu līdz piedāvājuma iesniegšanas termiņa beigām. Piedāvājuma atsaukšanai ir bezierunu raksturs un tā izslēdz Dalībnieku no tālākas līdzdalības Konkursā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas laiks. Mainīt vai atsaukt piedāvājumu Dalībnieks var personīgi vai ar tā pārstāvja starpniecību (pārstāvim jāuzrāda Dalībnieka pilnvarojums ar tiesībām atsaukt vai mainīt piedāvājumu).

3.7. Piedāvājumi, kas netiks iesniegti Nolikuma noteiktajā kārtībā vai iesniegti pēc piedāvājumu iesniegšanas termiņa beigām, netiks pieņemti.

3.8. Pēc Konkursa rezultātu paziņošanas Dalībniekiem, Meti, kas nav godalgoti, ir saņemami 30 dienu laikā Kandavas novada domē, 202.kabinetā, (Dārza iela 6, Kandavā, Kandavas novadā) pirmdienās no plkst. 8.00 līdz plkst.12.00 un no plkst. 13.00 līdz plkst.19.00, otrdienās, trešdienās un ceturtdienās no plkst. 8.00 līdz plkst.12.00 un no plkst. 13.00 līdz plkst.17.00, piektdienās no plkst. 8.00 līdz plkst.12.00 un no plkst. 13.00 līdz plkst.15.00. 3.9. Meti, kas Konkursā nav godalgoti, tiks izsniegti, uzrādot Metu iesniedzēja izsniegtu pilnvaru vai gadījumā, ja Metu vēlas saņemt pats iesniedzējs, jāuzrāda personu apliecinošs dokuments. Metu izsniegšana fiksējama atsevišķā aktā, norādot datumu, Meta devīzi un tā saņēmēja vārdu, uzvārdu, Meta saņemšanu apliecinot ar saņēmēja parakstu.

4. METU KONKURSA MĒRĶIS

4.1. Konkursa mērķis ir iegūt vispiemērotāko risinājumu, lai nodrošinātu kvalitatīvu vides un tās objektu izveidošanu skvērā pie Bruņinieku pilskalna, radot augstas estētiskās kvalitātes pilsētobjektu, kurā prasmīgi ir iekļauti īpaši mākslinieciski, arhitektoniski un ainavas elementi, kas veidoti ieturēti vienotā stilā, papildinot, bet neaizēnojot vēsturiskās vērtības.

4.2. Pēc Konkursa rezultātu paziņošanas, Pasūtītājs lems jautājumu par sarunu procedūras uzsākšanu ar Konkursa Dalībnieku, kura Mets tika izvirzīts pirmajai godalgai, par skvēra pie Bruņinieku pilskalna Kandavā pārbūves būvprojekta izstrādi un izstrādātā būvprojekta autoruzraudzības īstenošanas iespējamu uzsākšanu, piemērojot Publiskā iepirkuma likuma 8.panta septītās daļas astotajā punktā noteikto kārtību, iepriekš nepublicējot paziņojumu par līgumu.

4.3. Ja par Konkursa pirmās godalgas ieguvēju tiek atzīta piegādātāju apvienība, tad sarunu procedūrā piedalās piegādātāju apvienība. Sarunu procedūras nosacījums attiecībā uz piegādātāju apvienību- ja par Konkursa pirmās godalgas ieguvēju tiek atzīta piegādātāju apvienība tās pienākums pirms iepirkuma līguma slēgšanas par būvprojekta izstrādi ir izveidot pilnsabiedrību vai komandītsabiedrību, reģistrējot to normatīvos noteiktajā kārtībā Latvijas Republikas Uzņēmumu reģistrā vai ekvivalentā iestādē ārvalstīs.

4.4. Būvprojekts minimālā sastāvā izstrādājams un iesniedzams Kandavas novada būvvaldē 3 (trīs) mēnešu laikā no projektēšanas līguma spēkā stāšanās dienas un būvprojekts izstrādājams un saskaņots iesniedzams pasūtītājam ar Kandavas novada būvvaldes atzīmi būvatļaujā par projektēšanas nosacījumu izpildi- 5 (piecu) mēnešu laikā no projektēšanas līguma spēkā stāšanās dienas. Līguma izpildes vieta – Kandavas pilsēta.

4.5. Saskaņā ar 2014.gada 19.augusta Ministru kabineta noteikumiem Nr.500 „Vispārīgie būvnoteikumi” , būvprojekta izstrādātājam jāveic būvprojekta īstenošanas autoruzraudzība līdz tā nodošanai ekspluatācijā.

5.KONKURSA PIEDĀVĀJUMA SAGATAVOŠANA, NOFORMĒŠANA UN IESNIEGŠANA.

5.1. Piedāvājuma sagatavošana:

5.1.1. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22. augusta noteikumiem Nr.291 „Kārtība, kādā apliecināmi dokumentu tulkojumi valsts valodā”.

5.1.2. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība”.

5.1.3. Piedāvājumā iekļautajiem dokumentiem jābūt skaidri salasāmiem, bez labojumiem. Ja ir izdarīti labojumi, tiem jābūt apstiprinātiem ar Dalībnieka paraksttiesīgās vai pilnvarotās personas parakstu.

5.2. Konkursa piedāvājums sastāv no 3 daļām :

5.2.1. „Mets”- projekta mets un tam pievienotie materiāli, sagatavoti atbilstoši šī Nolikuma prasībām, kas ievietoti vienā slēgtā aploksnē vai cita veida slēgtā necaurspīdīgā iepakojumā;

5.2.2. „Devīzes atšifrējums’’- sagatavots un atbilstoši šī Nolikuma prasībām ievietots vienā slēgtā aploksnē;

5.2.3. „Kvalifikācijas dokumenti”- sagatavoti un atbilstoši šī Nolikuma prasībām ievietoti vienā slēgtā aploksnē.

5.3. Lai nodrošinātu Dalībnieku anonimitāti, Piedāvājuma katru daļu- aploksni vai iepakojumu iesniedz slēgtā veidā, uz aploksnes, vai iepakojuma norādot, Pasūtītāja nosaukumu un adresi, Konkursa nosaukumu, identifikācijas numuru, Dalībnieka izvēlēto devīzi un norādi „Mets”, „Devīzes atšifrējums” vai „Iesniedzamie dokumenti”, atbilstoši aploksnes vai iepakojuma saturam. Piedāvājuma aploksnei, iepakojumam jābūt droši slēgtam, uz tā nedrīkst būt nekādi apzīmējumi, logotipi vai citi marķējumi, kas jebkādā veidā varētu identificēt Dalībnieku. Ja uz iesniegtajām slēgtajām aploksnēm ir konstatējami šādi marķējumi, tās neatvērtas atdod atpakaļ iesniedzējam.

5.4. Visas piedāvājuma daļas ievietojamas vienā kopējā, slēgtā aploksnē vai cita veida slēgtā, necaurspīdīgā iepakojumā, kas apzīmēts ar devīzi, norādot - Kandavas novada dome, Dārza iela 6, Kandava, LV-3120, Metu konkursam „Meta izstrāde skvēra pie Bruņinieku pilskalna Kandavā pārbūvei”(ID Nr. KND 2017/4\_mk). “Neatvērt līdz 2017.gada 05.jūnijam,  plkst. 13:00”. Uz aploksnes, iepakojuma nedrīkst norādīt Meta autoru.

5.5. Ar devīzi saprot burtu un ciparu kopu, ko lieto anonimitātes nodrošināšanai un kas neidentificē Dalībnieku. Devīze sastāv no trijiem latīņu lielajiem burtiem un diviem arābu cipariem. Piemēram: „ABC21”.

5.6. Prasības iesniedzamajiem dokumentiem:

5.6.1. Mets, tā sastāvdaļas un noformējums (Nolikuma 5.2.1.apakšpunkts):

5.6.1.1. Meti sastāv no 2 daļām- grafiskā daļa un paskaidrojuma raksts.

5.6.2. Metu grafiskās daļas sastāvs:

5.6.2.1. Ģenerālplāns ar teritorijas labiekārtojuma koncepciju (mērogā ne mazāk kā 1:250);

5.6.2.2. vizualizācijas, vismaz no 3 (trīs) skatu punktiem, pēc autora ieskatiem;

5.6.2.3. metu grafiskā daļa iesniedzama jebkādā grafiskā noformējuma tehnikā uz stingrām planšetēm (ne lielākām par formātu A1) un elektroniski PDF un dwg faila formātā. Planšetes jānumurē (no 1 līdz .....), katras planšetes kreisajā augšējā stūrī jānorāda ierāmēta dalībnieka izvēlētā devīze, atbilstoši Nolikuma prasībām, zem devīzes simboliem jābūt norādītai planšetu izvietošanas shēmai. Ja nepieciešams, autors pēc saviem ieskatiem var pievienot maketu.

5.6.2.4. Grafiskajos materiālos jāparāda strūklakas apjoms (pretskati, virsskats), griezums ar strūklakas ūdens teces inženiertehnisko risinājumu (mērogā ne mazāk kā 1:25), skvēra telpiskās vides un objekta vizualizācija;

5.6.3. Paskaidrojuma rakstā jāietver:

5.6.3.1. attīstības priekšlikuma telpiskā risinājuma apraksts un pamatojums, skvēra un tā piegulošās teritorijas koncepcija un idejiskais vēstījums;

5.6.3.2. tehniskā informācija par idejas realizācijā izmantotajām konstrukcijām un materiāliem;

5.6.3.3. apbūves tehniskie rādītāji;

5.6.3.4. idejas realizācijas prognozējamās izmaksas, tajā skaitā:

* būvprojekta izstrāde;
* autoruzraudzība;
* būvniecības izmaksas.

5.6.4. paskaidrojuma raksts noformējams latviešu valodā, datordrukā uz A4 formāta lapām un

elektroniskā formātā (Microsoft Office Word). Paskaidrojuma rakstam var pievienot jebkādu

citu paskaidrojoša rakstura informāciju pēc dalībnieka ieskatiem. Katras lapas augšējā kreisajā stūrī jānorāda devīze. Paskaidrojuma rakstam ir jābūt cauršūtam un sanumurētam.

5.6.5. Visas Meta sastāvdaļas marķējamas ar Dalībnieka devīzi.

5.6.6. Devīzes atšifrējums un tā noformējums (Nolikuma 5.2.2.apakšpunkts):

5.6.6.1. Devīzes atšifrējums- ziņas par autoru/-iem ar devīzes atšifrējumu, kas sagatavotas atbilstoši veidlapai (3.pielikums) un apstiprinātas ar attiecīgā autora/-u parakstu/-iem;

5.6.7. Kvalifikācijas dokumenti un to noformējums (Nolikuma 5.2.3.apakšpunkts):

5.6.7.1. pieteikums izstrādāt būvprojektu minimālā sastāvā un būvprojektu, kā arī veikt autoruzraudzību, gadījumā, ja tiks rīkota sarunu procedūra, kurā norāda iespējamo līgumcenu (bez PVN), būvprojekta izstrādei un autoruzraudzības izmaksas (bez PVN), izstrādes termiņu (ņemot vērā, ka būvprojekts izstrādājams un saskaņots iesniedzams pasūtītājam ar Kandavas novada domes Būvvaldes atzīmi būvatļaujā par projektēšanas nosacījumu izpildi, kas sagatavots atbilstoši veidlapai (pielikums Nr.4). Ja Metu gatavojuši vairāki autori, pieteikumu paraksta visi autori;

5.6.7.2. Dalībniekam, piedāvājot iespējamo līgumcenu būvprojekta izstrādei un autoruzraudzības veikšanai, ir jāņem vērā, ka tas veicams saskaņā ar Latvijas Republikā spēkā esošajiem normatīvajiem aktiem;

5.6.7.3. Apliecinājums saskaņā ar pielikumu Nr.5 (gadījumā, ja iesniegtajiem Metam ir vairāki autori, tam minēto apliecinājumu iesniedz par katru autoru atsevišķi);

5.6.7.4. Uz līguma slēgšanas brīdi Dalībniekam jāvar uzrādīt darba līguma kopija vai apliecinājums par būvprojekta izstrādē piesaistīto arhitektu, norādot darba līguma nr., datumu un līguma termiņu. Ja šajā punktā noteiktais arhitekts nav Dalībnieka darbinieks, bet darba tiesiskās attiecības ar viņu tiks nodibinātas, lai nodrošinātu līguma izpildi gadījumā, ja konkursa rezultātā iepirkuma līguma slēgšanas tiesības tiktu piešķirtas Dalībniekam, tad ir jāiesniedz vienošanās starp Dalībnieku un arhitektu, kurā apliecina, ka starp Dalībnieku un arhitektu tiks nodibinātas darba tiesiskās attiecības gadījumā, ja konkursa rezultātā iepirkuma līguma slēgšanas tiesības tiktu piešķirtas pretendentam, pie vienošanās pievienojot konkrēta arhitekta prakses sertifikāta apliecinātu kopiju;

5.6.8. Iesniedzamo dokumentu lapām jābūt sanumurētām un cauršūtām tā, lai dokumentus nebūtu iespējams atdalīt.

6. METU KONKURSA DALĪBNIEKS

6.1. Par Dalībnieku metu konkursā var būt jebkura Latvijas Republikā vai ārvalstī reģistrēta juridiska vai fiziska persona.

6.2. Metu konkursa uzvarētājam pirms līguma slēgšanas par būvprojekta izstrādi jānodrošina nepieciešamo speciālistu iesaiste būvprojekta izstrādē, saskaņā ar Latvijas Republikas normatīvo aktu prasībām.

7. METU KONKURSA PIEDĀVĀJUMU VĒRTĒŠANA

7.1. Pēc Metu iesniegšanas termiņa beigām, atbildīgais sekretārs organizē Žūrijas darbu Metu

izvērtēšanai.

7.2. Pēc piedāvājuma iesniegšanas termiņa beigām žūrijas komisija atver iesniegtos Dalībnieka piedāvājumus, atverot iepakojumus, kas marķēti ar norādi „Mets”. Iepakojumi, kas marķēti ar norādi „Devīzes atšifrējums” un norādi „Kvalifikācijas dokumenti”, paliek neatvērti līdz devīžu atvēršanas sanāksmei. Piedāvājumus atver iesniegšanas secībā.

7.3. Žūrijas locekļi slēgtā komisijas sēdē individuāli vērtē iesniegtos Piedāvājumus metu konkursā, saskaņā ar tabulā norādītiem vērtēšanas kritērijiem un ievēro anonimitāti līdz lēmuma pieņemšanai.

7.4. Ja Žūrijas komisija konstatē uz meta vai tam pievienotajiem materiāliem marķējumus, kas

jebkādā veidā varētu identificēt Dalībnieku, tā izslēdz piedāvājumu un Metu no turpmākas vērtēšanas, norādot to žūrijas komisijas ziņojumā.

7.5. Ja Meta realizācijas kopējās izmaksas Dalībnieka piedāvājumā pārsniedz Pasūtītāja paredzētos EUR 500 000 (pieci simti tūkstoši *euro*) bez PVN, tad iesniegtais piedāvājums netiks tālāk vērtēts.

7.5. Katrs Žūrijas loceklis individuāli izvērtē Metus, par katru vērtēšanas kritēriju piešķirot atbilstošo vietu un attiecīgo punktu skaitu, saskaņā ar metu vērtēšanas kritēriju tabulu:

|  |  |  |  |
| --- | --- | --- | --- |
| Nr. p.k. | Metu vērtēšanas kritēriji | Kritērija vērtējums. | |
| Sadalījums pa vietām pēc žūrijas vērtējuma | Piešķiramie punkti |
| Maksimālais punktu skaits par vērtēšanas kritēriju Nr. 1 | | | **60** |
| 1. | Idejas oriģinalitāte un mākslinieciskā kvalitāte.  Maksimālais punktu skaits tiek piešķirts Pretendentam/iem, kurš/i piedāvā oriģinālāko ideju, izvērtējot māksliniecisko kvalitāti. Attiecīgi, izmantojot salīdzināšanas metodi (salīdzināšanas solis 1), pārējiem Pretendentiem tiek piešķirts mazāks punktu skaits. Pretendentiem piešķirto punktu skaits var būt vienāds. |  |  |

|  |  |  |  |  |  |  |
| --- | --- | --- | --- | --- | --- | --- |
| Maksimālais punktu skaits par vērtēšanas kritēriju Nr.2 | | | | | | **30** |
| 2. | Funkcionalitāte, objekta plānojuma atbilstība videi un izmantošanas mērķim. Maksimālais punktu skaits tiek piešķirts Dalībniekam/-iem, objektu gan videi, gan izmantošanas mērķim. Attiecīgi izmantojot salīdzināšanas metodi ( kurš/-i piedāvā visatbilstošāko salīdzināšanas solis 1), pārējiem Dalībniekiem tiek piešķirts mazāks punktu skaits. Dalībniekiem piešķirto punktu skaits var būt vienāds. | |  | | |  |
|  | | | | |  | |
| Maksimālais punktu skaits par vērtēšanas kritēriju Nr.3 | | | | | **10** | |
| 3. | | Meta realizācijas kopējās izmaksas, tajā skaitā būvprojekta izstrāde, autoruzraudzība, būvniecības izmaksas.  Maksimālais punktu skaits tiek piešķirts Dalībniekam, kura piedāvājuma izmaksas ir viszemākās. Attiecīgi pārējiem Dalībniekiem punkti tiek piešķirti, aprēķinot pēc formulas:  D = C zem /C vērt x 10, kur  D – Dalībnieka iegūtais punktu skaits;  C zem – zemākā piedāvātā cena;  C vērt – vērtējamā piedāvātā cena;  10 – maksimālais punktu skaits šajā kritērijā. | |  |  | |

|  |
| --- |
|  |

7.7. Žūrijas komisija lēmumu par metu kopējo vērtējumu pieņem, ņemot vērā katra komisijas locekļa individuālo vērtējumu, slēgtā sēdē atklāti balsojot par katru metu.

7.8. Pamatojoties uz Žūrijaslocekļu individuālajiem vērtējumiem, tiek aprēķināts vidējais aritmētiskais vērtējums katram metam, sasummējot katra Žūrijas komisijas locekļa, Metam piešķirto iegūto kopējo punktu skaitu un izdalot tos ar Žūrijas locekļu skaitu. Iegūtais skaitlis tiek noapaļots līdz diviem cipariem aiz komata.

7.9. Par uzvarētāju tiek atzīts piedāvājums, kurš summā ieguvis vislielāko punktu skaitu. Maksimāli iespējamais iegūstamo punktu skaits ir 100 punkti.

7.10. Ja vairākiem piedāvājumiem ir vienāds punktu skaits, komisija par uzvarētāju atzīst piedāvājumu, kuram lielākais punktu skaits tika piešķirts kritērijā „Idejas oriģinalitāte un mākslinieciskā kvalitāte’’.

7.11. Lēmumu par vērtēšanas rezultātiem (metu izvirzīšanu godalgošanai, godalgoto vietu sadalījumu, kā arī priekšlikumiem metu turpmākajai izmantošanai) žūrijas komisija pieņem ar vienkāršu balsu vairākumu. Ja balsu skaits sadalījies vienādi, izšķirošā ir žūrijas komisijas priekšsēdētāja balss. Žūrijas komisija ir lemttiesīga, ja tās sēdē piedalās ne mazāk kā divas trešdaļas komisijas locekļu.

7.12. Žūrijas komisija apkopo vērtējuma rezultātus un nosaka 3 (trīs) konkursa godalgojamos dalībniekus, piešķirot attiecīgi pirmo, otro un trešo vietu un prēmijas, atbilstoši Nolikuma 8.1. punktā noteiktā dalījumā.

7.13. Vērtēšanas rezultātā lielāko kopējo punktu skaitu ieguvušam Metam piešķir augstāko

godalgoto vietu, nākamajiem Metiem ar zemāku punktu skaitu piešķir otro un trešo godalgotās vietas.

7.14. Žūrijai ir tiesības noraidīt jebkuru vai visus metus, vai nepiešķirt kādu no godalgām, ja iesniegtam Meta piedāvājumam vērtēšanas rezultātā par visiem trim vērtēšanas kritērijiem iegūto punktu skaits ir mazāk kā 50 punkti , tajā skaitā, ja Dalībnieka iesniegtā Meta realizācijas kopējās izmaksas pārsniedz Nolikuma 1.6. punktā noteikto Pasūtītāja plānoto kopējo finansējumu Meta realizācijai.

7.15. Par konkursa uzvarētāju tiek atzīts tas dalībnieks, kura Mets ieguvis visaugstāko žūrijas

komisijas novērtējumu - pirmo vietu.

7.16. Žūrija sagatavo atzinumu, kas satur:

7.16.1. Informāciju par vērtētajiem Metiem, norādot devīzes;

7.16.2. Žūrijas vērtējumu par katru Metu;

7.16.3. Lēmumu par godalgu sadalījumu;

7.16.4. Pasūtītājam adresētu ieteikumu par Metu turpmāko izmantošanu.

7.17. Žūrija sagatavoto atzinumu nodod atbildīgajam sekretāram.

7.18. Pēc Konkursa rezultātu paziņošanas, saskaņā Publiskā iepirkumu likuma 8.panta septītās daļas astoto punktu Pasūtītājs rīkos sarunu procedūru ar Konkursa uzvarētāju. Sarunu procedūra tiek organizēta par skvēra pie Bruņinieku pilskalna pārbūves būvprojekta izstrādi un izstrādātā būvprojekta īstenošanas autoruzraudzību.

7.19. Uz dalībnieku, kurš tiks aicināts piedalīties sarunu procedūrā (turpmāk - Kandidāts), nedrīkst attiekties Publisko iepirkumu likuma 42.panta pirmajā daļā minētie kandidātu izslēgšanas nosacījumi.

7.20. Gadījumā, ja uz sarunu procedūru uzaicinātais kandidāts neatbildīs Publisko iepirkumu likuma42.panta pirmās daļas izslēgšanas noteikumu nosacījumiem vai citiem sarunu procedūras nosacījumiem, pasūtītājs ir tiesīgs uz sarunu procedūru uzaicināt metu konkursa nākamo kandidātu ar lielāko punktu skaitu.

7.21. Iepirkuma komisija pieņem lēmumu slēgt iepirkuma līgumu ar kandidātu, ja tas izpilda visas iepirkuma procedūras dokumentos izvirzītās prasības un tā piedāvātā līgumcena ir atbilstoša Nolikuma 1.6.punktā noteiktajam.

7.22. Ja žūrija nevienu Metu neatzīst par īstenojamu, tā godalgotās vietas nepiešķir.

8. GODALGAS UN TO IZMAKSAS TERMIŅŠ

8.1. Kopējais godalgu fonds (pamatojoties uz Kandavas novada domes sēdes 2017. gada 23. februāra lēmumu „Par Kandavas novada metu konkursa žūrijas komisijas izveidošanu un tās sastāva apstiprināšanu” (protokols Nr.2, 12.§) EUR 2800,- , tajā skaitā:

8.1.1. Pirmās vietas godalga – EUR 1400,-;

8.1.2. Otrās vietas godalga – EUR 800,-;

8.1.3. Trešās vietas godalga – EUR 600,-.

8.2. Nolikumā 8.1. punktā norādītajās godalgās ir iekļauta visu nodokļu nomaksa, par kuras veikšanu ir atbildīgs godalgas saņēmējs.

8.3. Godalgas izmaksā mēneša laikā no galīgā lēmuma pieņemšanas dienas. Godalga tiek pārskaitīta uz dalībnieka norādīto bankas norēķina kontu.

9. LĒMUMU PIEŅEMŠANA UN REZULTĀTU PAZIŅOŠANA.

9.1. Pēc Žūrijas atzinuma saņemšanas, atbildīgais sekretārs, ne vēlāk kā piecas darba dienas pirms devīžu atšifrējumu atvēršanas sanāksmes, elektroniski (uz kontaktpersonu norādīto e-pasta adresi) paziņo visām Metu iesniedzēju kontaktpersonām devīžu atšifrējumu atvēršanas sanāksmes vietu, datumu un laiku.

9.2. Devīžu atšifrējumu atvēršanas sanāksme ir atklāta.

9.3. Devīžu atšifrējumu atvēršana notiek Žūrijas komisijas atklātā sēdē, kurā var piedalīties

visi Konkursa dalībnieki. Atbildīgais sekretārs, kurš nav Žūrijas loceklis, vada devīžu atvēršanas sanāksmi.

9.4. Sanāksmē atbildīgais sekretārs nosauc godalgoto vietu ieguvēju devīzes. Pēc godalgoto vietu ieguvēju devīžu nosaukšanas, atbildīgais sekretārs atver Devīžu atšifrējumu aploksnes, nosauc devīzes un attiecīgos dalībniekus, kuri ieguvuši godalgotās vietas. Atklātā sēde tiek slēgta.

9.5. Pēc Devīžu atšifrējumu nosaukšanas, Žūrijas komisija un atbildīgais sekretārs pārbauda godalgoto vietu ieguvēju atbilstību kvalifikācijas prasībām.

9.6. Dalībnieks, kura mets ir ieguvis visaugstāko novērtējumu, bet neatbilst kvalifikācijas prasībām, tiek izslēgts no tālākas dalības Konkursā. Žūrija šādā gadījumā par Konkursa uzvarētāju var atzīt citu dalībnieku, kura mets ieguvis nākamo augstāko žūrijas novērtējumu un atbilst Nolikuma prasībām.

9.7. Atbildīgais sekretārs sagatavo metu konkursa ziņojumu, kuram pievieno Žūrijas komisijas atzinumu.

9.8. Konkursa ziņojumā iekļauj sekojošu informāciju:

9.8.1. identifikācijas numurs;

9.8.2. projekta aprakstu un mērķi;

9.8.3. Pasūtītāja nosaukumu, adresi un citus rekvizītus;

9.8.4. ziņas par dalībniekiem, kas piedalījās metu konkursā;

9.8.5. ziņas par uzvarētājiem, kā arī lēmumu par godalgu sadalījumu.

9.9. Pasūtītājs, 3 (trīs) darba dienu laikā pēc devīžu atšifrējumu sanāksmes, vienlaikus informē visus Konkursa Dalībniekus par pieņemto lēmumu attiecībā uz Konkursa rezultātiem saskaņā ar Publiskā iepirkumu likuma 37.pantu.

9.10. Pasūtītājs 10 (desmit) darbdienu laikā pēc metu konkursa dalībnieku informēšanas iesniedz publicēšanai paziņojumu par metu konkursa rezultātiem.

9.11. Metus, kas nav godalgoti, to autori ir tiesīgi saņemt mēneša laikā pēc Konkursa rezultātu paziņošanas saskaņā ar Publisko iepirkumu likuma 37.pantu. Pēc minētā termiņa beigām pasūtītājs nav atbildīgs par metu saglabāšanu.

10. ŽŪRIJAS KOMISIJAS TIESĪBAS UN PIENĀKUMI

10.1. Komisijas tiesības:

10.1.1. izdarīt grozījumus Nolikumā;

10.1.2. pieprasīt dalībniekam papildu informāciju, ja tas nepieciešams kvalifikācijas pārbaudei;

10.1.3. pieaicināt ekspertu ar padomdevēja tiesībām;

10.1.4. nevērtēt metu, ja tiek konstatēts, ka tas nav noformēts tā, lai nodrošinātu dalībnieka anonimitāti līdz devīžu atšifrējumu atvēršanas brīdim;

10.1.5. nevērtēt metu, ja tiek konstatēts, ka ir iesniegts nolikuma prasībām neatbilstošs mets;

10.1.6. pieņemt lēmumu par labākajiem metiem un to godalgošanu.

10.2. Komisijas pienākumi:

10.2.1. nodrošināt iepirkuma procedūras norisi un dokumentēšanu;

10.2.2. nodrošināt vienlīdzīgu un taisnīgu attieksmi pret dalībniekiem;

10.2.3. neizpaust informāciju par iesniegtajiem metiem un konkursa dalībniekiem līdz

konkursa rezultātu paziņošanai;

10.2.4. vērtēt dalībnieku iesniegtos pieteikumus saskaņā ar Publisko iepirkumu likumu, citiem normatīvajiem aktiem un šo nolikumu;

10.2.5. trīs darba dienu laikā pēc lēmuma par konkursa rezultātiem pieņemšanas, paziņot to dalībniekiem;

10.2.6. žūrijas komisija noslēguma ziņojumu (atzinumu) par konkursu iesniedz iepirkuma komisijai, kura realizēs skvēra pie Bruņinieku pilskalna pārbūves darbu realizācijas iepirkuma procedūru.

11.DALĪBNIEKA TIESĪBAS UN PIENĀKUMI

11.1. Dalībnieka tiesības:

11.1.1. pieprasīt papildus informāciju par nolikumu;

11.1.2. līdz pieteikumu iesniegšanas termiņa beigām grozīt vai atsaukt iesniegto pieteikumu;

11.1.3. piedalīties devīžu atšifrējumu atvēršanas sanāksmē.

11.2. Dalībnieka pienākumi:

11.2.1. sagatavot pieteikumu atbilstoši nolikuma prasībām;

11.2.2. sniegt patiesu informāciju;

11.2.3. sniegt atbildes uz žūrijas komisijas pieprasījumiem par papildus informāciju, kas nepieciešama dalībnieku kvalifikācijas pārbaudei;

11.2.4. segt visas izmaksas, kas saistītas ar pieteikuma sagatavošanu un iesniegšanu.

12. AUTORTIESĪBAS

12.1. Saskaņā ar Civillikuma 841. pantu, Autortiesību likuma 2. panta otro daļu, Autortiesību

likuma 15. panta pirmo daļu un 16. panta otro daļu, Konkursa godalgoto vietu ieguvēji bez

atlīdzības atsavina par labu Kandavas novada domei savas mantiskās autortiesības uz izstrādāto Metu, kas iesniegts Kandavas novada domes metu konkursam „Meta izstrāde skvēra pie Bruņinieku pilskalna, Kandavā pārbūve”. Autora mantiskās autortiesības, kas attiecināmas uz metu, tiek atsavinātas par labu Kandavas novada domei ar brīdi, kad mets iesniegts Kandavas novada domei.

12.2. Konkursa godalgoto vietu ieguvēji garantē nepieprasīt no Kandavas novada domes jebkādu atlīdzību un/vai kompensāciju par Meta izgatavošanu un nodošanu Kandavas novada domei un autora mantisko autortiesību atsavināšanu par labu Kandavas novada domei un turpmāku šo tiesību un Meta izmantošanu. Kandavas novada domei ir tiesības mainīt, pārstrādāt, dalīt daļās un publicēt izstrādāto Metu bez autora atļaujas.

12.3. Gadījumā, ja trešās personas izvirza jebkādas prasības un/vai pretenzijas attiecībā par

iesniegtā Meta autortiesībām un to pārkāpumu jautājumiem jebkādā aspektā un/vai prasības vai pretenzijas par to, ka iesniegtais mets kopumā vai kāda tā daļa satur trešo personu autortiesību objektu, tad visu un jebkādu atbildību ieskaitot, bet ne tikai- jebkādas tiesas vai jebkādi citādi noteiktas un saistošas izmaksas, kompensācijas, zaudējumu atlīdzības Kandavas novada domei un trešajām personām, kādas radīsies no šāda autortiesību aizskāruma vai pārkāpuma, uzņemas un atlīdzina Meta autors.

13. PIELIKUMI

Pielikumā:

1.pielikums Projektēšanas uzdevums meta izstrādei skvēra pie Bruņinieku pilskalna, Kandavā pārbūvei;

2. pielikums Projektējamā teritorija; (*Topogrāfiju kopējai teritorijai (2010 gads) (dwg failos skatīt pie metu konkursa KND 2017/4\_mk nolikuma papildus pievienotajā failā „Papildus dokumentācija”).*

3. pielikums Pieteikums metu konkursam-Ziņas par autoru/-iem (veidlapa);

4. pielikums Pieteikums izstrādāt izstrādāt būvprojektu un veikt autoruzraudzību (veidlapa);

5. pielikums Apliecinājums.

**1. pielikums**

1. „Meta izstrāde skvēra pie Bruņinieku pilskalna
2. Kandavā pārbūvei”
3. ID Nr. KND 2017/4\_mk

###### PROJEKTĒŠANAS UZDEVUMS

**Skvēra pie Bruņinieku pilskalna pārbūvei**

*Vispārīgie rādītāji:*

Projektējamās parka daļas platība - 8612m2

Teritorijas plānotā(atļautā) izmantošana – Īpašas nozīmes zaļumvietas

|  |  |  |
| --- | --- | --- |
| **1** | **2** | **3** |
| 1. | Projektējamā objekta  nosaukums | Lielā ielā 10 A (kad nr. 9011 001 0326),Pils iela (kad nr. 9011 001 0828) unPils iela 9 (kad nr. 9011 001 0640),Kandavā, Kandavas novadā |
| 2. | Pasūtītāja organizācijas nosaukums, adrese, tālrunis | Kandavas novada Dome, Dārza iela 6, Kandava, LV-3120  t. 63182028 |
| 3. | Būvniecības veids | Pārbūve |
| 4. | Inženierbūves grupa | Otrās grupas inženierbūves būvprojekts |
| 5. | Projektēšanas robežas | Izprojektēt parka labiekārtojumu atbilstoši klāt pievienotajai zemes gabala shēmai. |
| 6. | Norādījumi par teritorijas pārplānošanu, labiekārtošanu, tehnisko risinājumu: segumu, platumu utml. | * Parkā paredzēt strūklakas un laukuma ap to pārbūvi/izbūvi; * Laukuma pie strūklakas segums – betona bruģakmens ar atsevišķiem granīta bruģa ielaidumiem; * Paredzēt bruģakmens seguma pastaigu celiņus un atpūtas vietas ar atsevišķiem granīta bruģa ielaidumiem, atsevišķās vietās pieļaujams grants izsiju segums, saskaņojot ar pasūtītāju; * Pie celiņiem un atpūtas vietās paredzēt arhitektūras mazās formas soliņi, atkritumu urnas – identiskas Promenādē izvietotajām; * Parkā paredzēt vienu informatīvo stendu ar informāciju par Kandavu; * Paredzēt vides objektu ar funkciju - virziena rādītājs uz pilsētas centru; * Pastaigu celiņu bruģakmens – krāsains, 60 mm; * Autobusu un automašīnu stāvlaukums – zemesgabalā Pils ielā 9 (kad. Nr. 9011 001 0640), segums – betona bruģakmens; * Ierīkot un atjaunot zālienus; * Paredzēt figurālo dobi pacēlumā ar reprezentatīviem un moderniem stādījumiem parka daļā gar Abavas ielu; * Visā parka teritorijā izvērtēt saglabājamos kokus, krūmus, apstādījumus, atsevišķās vietās tos papildinot; * Parkā paredzēt košas puķu dobes ar vasaras puķu, rožu un daudzgadīgo puķu stādījumiem; * Nodrošināt netraucētu pārvietošanos pa teritoriju ar bērnu ratiņiem un cilvēkiem ar kustību traucējumiem; * Paredzēt visa parka apgaismojumu - gan funkcionālu, gan dekoratīvu, apgaismes ķermeņi identiski Promenādes paraugam; * Mākslas darbs uz centrālajām kāpnēm, neaizēnojot kultūras pieminekļus un citus skvērā esošos vides objektus; * Paredzēt vietu tirdzniecības vietām pasākumu laikā; * Paredzēt pieeju Pulvertornim; * Projektējamajā teritorijā ir divi kultūras pieminekļi- Pulvertornis un Bruņinieku pilskalns, tāpēc realizējamajam būvprojektam jābūt stingrā saskaņā ar Valsts pieminekļu aizsardzības likumu. |
| 7. | Īpašie nosacījumi | * Paredzēt projekta realizāciju pa būvniecības kārtām; * Būvprojekta būvvaldes eksemplārs noformējams cietos vākos; * Būvprojekta izdrukātus un Kandavas novada Būvvaldē akceptētus 6  eksemplāru komplektus (oriģināli); * Papildus iesniegt visu būvprojektu elektroniskā formātā - vektordatu formā, LKS 92 koordinātu sistēmā, LAS 2000,5 augstuma atskaitē \*dwg. un \*PDF formātā, teksta daļa iesniedzama MS Word, MS Excel programmā. |
| 8. | Būvprojekts minimālā sastāvā,  3 eksemplāros | 1. skaidrojošs apraksts, būvniecības kārtu robežas un izbūves secība, 2. būvprojekta ģenerālplāns M 1:500 uz derīga topogrāfiskā plāna; 3. strūklakas risinājumi (M 1:100 - strūklaka, M 1:20 -strūklakas tehnoloģija); 4. saglabājamo un cērtamo koku un krūmu plāns 5. raksturīgie griezumi ar augstuma atzīmēm; 6. labiekārtošanas risinājuma plāns; |

|  |  |  |
| --- | --- | --- |
| 9. | Būvprojekts,  6 eksemplāros | **Vispārīgā daļa**  - inženiertopogrāfija;  - inženierģeoloģija;  - būvprojektēšanas uzsākšanai nepieciešamie dokumenti;  - skaidrojošs apraksts, būvniecības kārtu robežas un izbūves secība,  **Arhitektūras daļa**  - vispārīgie rādītāji;  -būvprojekta ģenerālplāns (M 1:500) ar savietotiem inženiertīkliem;  -strūklakas risinājumi (strūklaka-M 1:100, strūklakas tehnoloģija-M 1:20)  -labiekārtošanas risinājuma plāns;  -saglabājamo un cērtamo koku un krūmu plāns;  -apstādījumu plāns, detalizēti apstādījumu risinājumi (figurālās puķu dobes, rožu dobes, vasaras puķu dobes);  - horizontālās un vertikālās piesaistes plāns;  - raksturīgie griezumi ar augstuma atzīmēm.  **Inženierrisinājumu daļa**   * **ceļu daļa:**   -segumu plāns;  -vertikālais plāns;  -kustības organizācija;  -lietus kanalizācija (stāvvieta un strūklaka);   * **elektroapgāde** (teritorijas un strūklakas apgaismojums); * **vājstrāva** (videonovērošana); * **būvkonstrukcijas**:   -ūdensapgāde līdz perspektīvajai strūklakai;  -informācijas stends;  -būvizstrādājumu specifikācijas.  **Darbu organizēšanas projekts**  - būvdarbu ģenerālplāns;  - vides aizsardzības pasākumi;  - darba aizsardzības plāns;  - skaidrojošs apraksts.  **Ekonomikas daļa**  -būvdarbu,  -iekārtu apjomu saraksts;  -izmaksu aprēķins. |
| 10. | Būvprojekta pielikums | * Grafiskie materiāli elektroniskā formā, izmantojot Auto CAD (dwg formātā) programmnodrošinājumu. (ne vecāks par Auto CAD 2004 un ne jaunāku par Auto CAD 2011 ) |
| 11. | Nepieciešamie tehniskie noteikumi | Citi inženierkomunikāciju tehniskie noteikumi atbilstoši būvatļaujā ietvertajiem projektēšanas nosacījumiem. |
| 12. | Saskaņojumi būvprojektam | * ar valsts un pašvaldību institūcijām; * ar Valsts kultūras pieminekļu aizsardzības inspekciju; * ar inženierkomunikāciju īpašniekiem; * ar zemes gabala īpašniekiem vai tiesiskajiem valdītājiem. * ar Pasūtītāju; * Kandavas novada Būvvaldes akcepts. |

**2. pielikums**

„Meta izstrāde skvēra pie Bruņinieku pilskalna Kandavā pārbūvei”

ID Nr. KND 2017/4\_mk

**TERITORIJAS TOPOGRĀFIJA**

Projektējamā teritorija.



**3. pielikums**

„Meta izstrāde skvēra pie Bruņinieku pilskalna Kandavā pārbūvei”

ID Nr. KND 2017/4\_mk

**Devīzes atšifrējuma veidlapa**

**„Meta izstrāde skvēra pie Bruņinieka pilskalna Kandavā pārbūvei”**

**ID Nr. KND 2017/4\_mk**

**ZIŅAS PAR AUTORIEM**

Ar šo apliecinu/-ām, ka metu konkursam „Meta izstrāde skvēra pie Bruņinieka pilskalna Kandavā pārbūvei” iesniegto projekta metu ar devīzi:

(meta devīze)

* **Izstrādājis**1 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un projekta autors/-i ir:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(autora vārds, uzvārds, procentuālais iespējamās godalgas sadalījums, autora paraksts. Biroja nosaukums)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(autora vārds, uzvārds, procentuālais iespējamās godalgas sadalījums, autora paraksts. Biroja nosaukums)

* **Izstrādājis autors**2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(autora vārds, uzvārds, profesija)

* **Izstrādājusi personu apvienība**3\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un projekta autors/-i ir:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(autora vārds, uzvārds, procentuāls iespējamās godalgas sadalījums, autora paraksts. Biroja nosaukums.)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(autora vārds, uzvārds, procentuāls iespējamās godalgas sadalījums, autora paraksts. Biroja nosaukums.)

Kontaktpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

Kontaktadrese rezultātu paziņošanai: adrese, tālrunis, fakss\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norēķinu rekvizīti godalgu pārskaitīšanai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(bankas nosaukums, kods, konta nr.)

1 Aizpilda gadījumā, ja Konkursa dalībnieks ir juridiska persona, kā arī norāda visu autoru līdzdalības pakāpi un iespējamās godalgas sadalījumu starp autoriem (procentos), kas apstiprināta ar attiecīgā autora parakstu.

2 Aizpilda gadījumā, ja Konkursa dalībnieks ir fiziska persona.

3 Aizpilda gadījumā, ja Konkursa dalībnieks ir personu apvienība, kas nav izveidojusies noteiktā juridiskā statusā, kā arī norāda visu autoru līdzdalības pakāpi un iespējamās godalgas sadalījumu starp autoriem (procentos), kas apstiprināta ar attiecīgā autora parakstu.

Apliecinām, ka iesniegtajā Meta piedāvājumā nav izmantoti trešo personu autortiesību objekti.

Ar šī pieteikuma iesniegšanu piekrītu metu konkursa nolikuma prasībām un apņemos tās ievērot.

DALĪBNIEKS

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*paraksta atšifrējums*)

**4. pielikums**

„Meta izstrāde skvēra pie Bruņinieku pilskalna

Kandavā pārbūvei”

ID Nr. KND 2017/4\_mk

**PIETEIKUMS**

**Izstrādāt būvprojektu un veikt autoruzraudzību skvēra pie Bruņinieku pilskalna Kandavā pārbūvei, gadījumā, ja tiks rīkota sarunu procedūra**

Piedāvājam atbilstoši iesniegtajam metam izstrādāt būvprojektu skvēra pie Bruņinieka pilskalna Kandavā pārbūvei:

1. Būvprojekta izstrādes izmaksas, bez PVN \_\_\_\_\_\_\_\_\_\_\_\_\_\_\_\_\_\_\_\_\_\_EUR,

2. Autoruzraudzības izmaksas, bez PVN \_\_\_\_\_\_\_\_\_\_\_\_\_\_\_\_\_\_\_\_\_\_ EUR,

**Kopā bez PVN: \_\_\_\_\_\_\_\_\_\_\_\_\_\_\_\_\_\_\_\_ EUR**

Mēs apliecinām, ka šis pieteikums veido mūsu piedāvājuma daļu sarunu procedūrai par būvprojekta izstrādi un autoruzraudzības veikšanu šim būvprojektam, kā arī saprotam, ka Jūs varat pieņemt vai noraidīt jebkuru piedāvājumu, kuru saņemsiet, kā arī pārtraukt vai izbeigt metu konkursu, kā arī noraidīt visus piedāvājumus jebkurā brīdī.

Ar šo mēs garantējam sniegto ziņu patiesumu un precizitāti. Mēs piekrītam visām prasībām, kas izvirzītas pretendentiem metu konkursa nolikumā.

Dalībnieka1 paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, vārds, uzvārds, amats)

**\_\_\_\_\_\_\_\_\_\_\_\_\_\_\_\_\_\_\_**

(Datums)

**Rekvizīti:**

Dalībnieka juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalībnieka faktiskā adrese: : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis, fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Gadījumā, ja dalībnieks ir juridiska persona vai personu apvienība jebkurā to kombinācijā, pieteikumu paraksta visi autori.

**5. pielikums**

„Meta izstrāde skvēra pie Bruņinieku pilskalna Kandavā pārbūvei”

ID Nr. KND 2017/4\_mk

(devīze)

METU KONKURSS

„Meta izstrāde skvēra pie Bruņinieku pilskalna Kandavā pārbūvei”

**DALĪBNIEKA**

**APLIECINĀJUMS**

Apliecinu, ka saskaņā ar Civillikuma 841.pantu, Autortiesību likuma 2.panta sesto daļu, Autortiesību likuma 15.panta pirmo daļu un 16.panta otro daļu, bez atlīdzības atsavinu par labu Kandavas novada domei manas mantiskās autortiesības uz manu izstrādāto metu, kas iesniegts Kandavas novada domes metu konkursam „Meta izstrāde skvēra pie Bruņinieku pilskalna Kandavā pārbūvei”

Autora mantiskās autortiesības, kas attiecināmas uz metu, tiek atsavinātas par labu Kandavas novada domei ar brīdi, kad mets iesniegts Kandavas novada domei.

Garantēju nepieprasīt no Kandavas novada domes jebkādu atlīdzību un/vai kompensāciju par meta izgatavošanu un nodošanu Kandavas novada domei un autora mantisko autortiesību atsavināšanu par labu Kandavas novada domei un turpmāku šo tiesību un meta izmantošanu. Kandavas novada domei ir tiesības mainīt, pārstrādāt, dalīt daļās un publicēt manu izstrādāto metu bez manas atļaujas.

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*paraksta atšifrējums*)